PATVIRTINTA

Prienų rajono savivaldybės tarybos

2020 m. sausio 30 d. sprendimu Nr. T3-2

(Prienų rajono savivaldybės tarybos

2020 m. gruodžio 22 d. sprendimo Nr. T3- redakcija)

1 b forma

**PRIENŲ RAJONO SAVIVALDYBĖS**

**INVESTICIJŲ** **PROGRAMOS APRAŠYMAS**

|  |  |
| --- | --- |
| Biudžetiniai metai | 2020-ieji metai |
| Asignavimų valdytojas (-ai), kodas  | Prienų rajono savivaldybės administracija, 288742590 |
| Vykdytojas (-ai), kodas | Architektūros ir urbanistikos skyrius, 2Bendrasis skyrius, 6Investicijų skyrius, 7Statybos ir ekonomines plėtros skyrius, 9Žemės ūkio skyrius, 15 |

|  |  |  |  |
| --- | --- | --- | --- |
| Programos pavadinimas | Investicijų programa | Kodas | 7 |

|  |  |
| --- | --- |
| **Programos parengimo argumentai** | Lietuvos 2014–2020 m. ES struktūrinės paramos panaudojimo strategijoje nustatytas pagrindinis ES struktūrinės paramos panaudojimo tikslas – sparčiai gerinti sąlygas investuoti, dirbti ir gyventi Lietuvoje, kad ūkio augimo teikiama nauda pasiektų visus Lietuvos gyventojus. Norint pasiekti šį tikslą būtina imtis veiksmų nuo įvairių viešosios politikos reformų ir teisinio reguliavimo tobulinimo iki investicinių priemonių įgyvendinimo. Investicijų programa Prienų rajono savivaldybė siekia pasinaudojant ES struktūrinių fondų, Valstybės investicijų programos ir kitomis lėšomis modernizuoti savivaldybės viešuosius pastatus, inžinerinę ir susisiekimo, rekreacinę ir turizmo infrastruktūrą, sudaryti sąlygas kiekvienam bendruomenės nariui aktyviai įsitraukti į bendruomeninę veiklą, vykdyti kryptingą savivaldybės teritorijos vystymą, stiprinti savivaldybės administracinius gebėjimus ir viešojo administravimo efektyvumą. Gyvenamosios aplinkos kokybės gerinimas, bendruomeninės veiklos skatinimas ir investicinės aplinkos patrauklumo augimas ne tik padės išlaikyti esamus žmogiškuosius išteklius savivaldybėje, tačiau ir bus ilgalaikė investicija į rajono ūkio augimo ir verslo konkurencingumo skatinimą. |
| **Ilgalaikis prioritetas****(pagal SPP)** | Patrauklios verslui ir turizmui aplinkos formavimas | Kodas | 1 |
| Išsilavinusios, sveikos ir pažangios bendruomenės plėtra | 2 |
| Patogios ir švarios aplinkos užtikrinimas | 3 |
| **Šia programa įgyvendinamas įstaigos/padalinio strateginis tikslas:** | Kurti kokybišką ir patrauklią gyvenamąją, turizmo ir verslo aplinką | Kodas | 3 |
| Programa | Tęstinė |

|  |
| --- |
| **Programos aprašymas:** Blogos būklės arba neišplėtota rekreacinių zonų, turizmo traukos objektų ir sporto bazių infrastruktūra darko vietovių vaizdą, mažina gyvenamosios aplinkos patrauklumą ir neretai yra pavojinga aplinkai. Gyvenamosios ir investicinės aplinkos patrauklumą savivaldybėje taip pat mažina nepatenkinama dalies viešąsias paslaugų teikiančių įstaigų (socialinių, ugdymo ir kt. paslaugų) pastatų, inžinerinės ir susisiekimo infrastruktūros, o taip pat kultūros įstaigų (bibliotekos, muziejus, kultūros centro) pastatų ir bendruomeninės infrastruktūros būklė. Daugelio viešųjų įstaigų pastatams statyti, rekonstruoti ar remontuoti per pastarąjį dešimtmetį buvo skiriama nepakankamai lėšų. Nepakankamai išvystyta ir atnaujinama savivaldybės inžinerinė ir susisiekimo infrastruktūra lemia blogėjančias gyventojų gyvenimo sąlygas, didėjančią aplinkos taršą ir mažėjantį eismo saugumą keliuose.Įgyvendinama programa savivaldybė numato modernizuoti savivaldybės viešuosius pastatus, inžinerinę ir susisiekimo, rekreacinę ir turizmo bei kitą viešųjų paslaugų teikimui būtiną infrastruktūrą. Siekiant darnios ir kryptingos teritorijų plėtros bus rengiami teritorijų planavimo dokumentai. Šie dokumentai įgalins savivaldybę vykdyti teritorijų erdvinį vystymą, padės identifikuoti teritorijų naudojimo ir apsaugos principus. **Efekto vertinimo kriterijus:*** Verslumo lygis (veikiančių mažų ir vidutinių įmonių skaičius tenkantis 1000-iui gyventojų).
 |
| Programos tikslas | Skatinti darnią rajono teritorinę plėtrą, modernizuojant viešuosius pastatus, erdves ir infrastruktūrą bei įgyvendinant aplinkos apsaugos rėmimo priemones | Kodas | 1 |
| **Tikslo aprašymas:** Įgyvendindama šį tikslą Prienų rajono savivaldybė numato modernizuoti ir plėtoti ugdymo įstaigų, sporto bazių, socialinių paslaugų, bendruomeninę ir laisvalaikio infrastruktūrą. Siekiant didinti rajono kultūrinį–turistinį patrauklumą bus modernizuojama ir plečiama kultūros įstaigų, rekreacijai ir turizmui tinkamų vietovių viešoji infrastruktūra. Prienų rajono savivaldybė numato didinti prie vandens tiekimo ir nuotekų valymo tinklų prisijungusių vartotojų skaičių, plėtoti ir modernizuoti susisiekimo infrastruktūrą. Tokiu būdu bus pagerinta savivaldybės gyventojų gyvenamoji aplinka, padidės eismo saugumas ir sumažės neigiamas ūkinės veiklos poveikis aplinkai.**Rezultato vertinimo kriterijai:*** Įgyvendintų viešųjų pastatų, bendruomeninės infrastruktūros ir gyvenamosios aplinkos gerinimo projektų skaičiaus pokytis (lyginant su ankstesniais metais), proc.;
* Įgyvendintų inžinerinės ir susisiekimo infrastruktūros plėtros projektų skaičiaus pokytis (lyginant su ankstesniais metais), proc.

Tikslui pasiekti iškelti keturi uždaviniai:**1 uždavinys. Modernizuoti ir plėtoti ugdymo įstaigų ir sporto bazių infrastruktūrą**Savivaldybės gyvenamosios aplinkos patrauklumas neatsiejamas nuo viešųjų paslaugų infrastruktūros ir jos prieinamumo. Didelių investicijų reikalauja savivaldybės formalųjį ir neformalųjį ugdymą teikiančių įstaigų (gimnazijos, vidurinės, pagrindinės mokyklos, lopšeliai–darželiai ir kt.), sporto bazių infrastruktūra. Daugelis ugdymo įstaigų statytos prieš kelis dešimtmečius ir nebeatitinka higienos normų reikalavimų: prasta pastatų sanitarinės higienos būklė, šaltos patalpos, neefektyvios šildymo sistemos, kiauri stogai ir kt. Dėl to moksleiviai dažniau serga, nelanko mokyklos, o tai atsiliepia mokymosi rezultatams. Daugelio savivaldybės sporto bazių infrastruktūra susidėvėjusi ir nepritaikyta aktyviai sportinei veikla. Esama situacija lemia mažėjantį gyventojų fizinį aktyvumą, įsitraukimą į savarankiškas ir organizuotas kūno kultūros ir sporto veiklas.Įgyvendinamu uždaviniu Prienų rajono savivaldybė numato, modernizuoti švietimo įstaigas, kurioms planuojama gauti lėšų iš Švietimo įstaigų modernizavimo programos. Taip pat ketinama plėsti sporto bazių infrastruktūrą.**Produkto vertinimo kriterijai:*** Rekonstruotų viešųjų pastatų skaičius;
* Naujai įrengtų sporto kompleksų skaičius.
* Modernizuotų švietimo įstaigų skaičius.

**2 uždavinys. Užtikrinti sveikatos ir socialinių paslaugų infrastruktūros plėtros projektų įgyvendinimą**Socialinių paslaugų plėtrai Prienų rajono savivaldybė planuoja teikti paraiškas paramai iš Europos Sąjungos struktūrinių ir kitų fondų gauti. Pasinaudodama ES investicijomis savivaldybė ketina praplėsti socialinio būsto fondą. **Produkto vertinimo kriterijai:*** Įsigytų socialinių būstų skaičius;
* Naujai įkurtų / modernizuotų, sveikatos įstaigų;
* Naujai įkurtų / modernizuotų socialinių paslaugų centro padalinių skaičius.

**3 uždavinys. Didinti rajono kultūrinį-turistinį patrauklumą, skatinti bendruomenių veiklą ir amatų plėtrą**Pastarąjį dešimtmetį kultūros įstaigų pastatams statyti, rekonstruoti ir remontuoti buvo skiriama nepakankamai lėšų. Savivaldybėje stokojama visuomeniniams poreikiams tinkamos kultūros infrastruktūros. Esamų kultūros centrų, muziejų, bibliotekų infrastruktūra yra prastos būklės, o neretai – ir nepakankama bendruomeninei integracijai užtikrinti. Siekiant padidinti kaimo gyvenamosios aplinkos patrauklumą būtina modernizuoti bendruomeninę infrastruktūrą, bendruomenės poreikiams ir amatų plėtrai pritaikant viešuosius pastatus, tvarkant ir įrengiant rekreacines zonas, turizmo traukos objektus ir kitą infrastruktūrą. Bendruomenės iniciatyvų, skirtų gyvenamajai aplinkai gerinti, projektų idėjų atrankos ir finansavimas skatins Prienų rajono savivaldybės biudžeto lėšomis finansuojamų Savivaldybės gyventojų projektų viešosiose erdvėse idėjų pasiūlymų teikimą, piliečių iniciatyvas Savivaldybėje, suburti gyventojų bendruomenes kurti ir plėsti socialinę ir gyvenamąją aplinką, aktyvinti verslo kūrimą ir dalyvavimą atnaujinant teritorijas, skatinti diskusijas Savivaldybės plėtros tema.Pasinaudojant Valstybės investicijų programos bei ES investicijų lėšomis vykdoma Prienų kultūros ir laisvalaikio centro pastato rekonstrukcija. Įgyvendinant Kauno regiono integruotą teritorijų vystymo programą bei Prienų miesto vietos veiklos strategiją, savivaldybė siekia kurti patrauklią aplinką gyventi ir dirbti Prienų mieste, modernizuojant viešąją infrastruktūrą. **Produkto vertinimo kriterijai:*** Rekonstruotų patalpų plotas, kv. m.;
* Rekonstruotų viešųjų pastatų skaičius;
* Įgyvendintų investicijų projektų skaičius;
* Atnaujintų turizmo objektų skaičius;
* Finansuotų iniciatyvų skaičius.

**4 uždavinys. Vykdyti inžinerinių tinklų (vandentvarkos) ir susisiekimo infrastruktūros modernizavimo, aplinkos apsaugos rėmimo projektus**Įgyvendinamu uždaviniu Prienų rajono savivaldybė numato didinti vandens tiekimo ir nuotekų tvarkymo paslaugų prieinamumą Prienų rajone. Šiuo metu Prienuose viešai prieinamomis vandens tiekimo bei nuotekų tvarkymo paslaugomis naudojasi atitinkamai 85 proc. ir 65 proc. gyventojų. Tokį vandens tiekimo ir nuotekų tvarkymo paslaugų prieinamumą lemia tai, kad yra gatvių, kuriose vandentiekio ir nuotekų tinklų visai nėra. Gyventojai, kurie neturi galimybės prisijungti prie viešų vandentiekio ir nuotekų tinklų, vartoja vandenį, kuris neatitinka higienos reikalavimų bei negali užtikrinti tinkamo nuotekų išvalymo. 2020 m. bus siekiama pasinaudoti ES investicijomis vykdant melioracijos projektus.**Produkto vertinimo kriterijai:*** Rekonstruotų katilinių skaičius;
* Plotas kuriame įrengtos melioracijos sistemos, ha;
* Atnaujintų mažosios infrastruktūros objektų skaičius.
 |
| **Programos tikslas** | Didinti savivaldybės veiklos efektyvumą, stiprinant administracinius gebėjimus ir užtikrinant kryptingą teritorinį vystymą | **Kodas** | 2 |
| **Tikslo aprašymas:** Įgyvendinamu tikslu siekiama užtikrinti kryptingą rajono teritorinį vystymą, planuojant teritorijos naudojimo bei apsaugos principus; didinti viešojo sektoriaus veiklos efektyvumą, diegiant strateginį planavimą, tobulinant valdymą ir taikant elektroninės demokratijos priemones.Tikslui pasiekti iškelti du uždaviniai:**1 uždavinys. Rengti teritorijų planavimo dokumentus**Įgyvendinamu uždaviniu Prienų rajono savivaldybė numato rengti naujus ir koreguoti esamus teritorijų planavimo dokumentus: * *Naujų Prienų rajono teritorijų planavimo dokumentų rengimas, esamų koregavimas.* Šia veikla siekiama ir toliau rengti būtinus Prienų rajono savivaldybės teritorijų planavimo dokumentus (detaliuosius, bendruosius, specialiuosius planus) ar koreguoti anksčiau parengtus

**Produkto vertinimo kriterijus:*** Parengtų ar pakoreguotų planavimo dokumentų skaičius.

**2 uždavinys. Didinti valdymo ir viešojo administravimo veiklos efektyvumą**Uždaviniu savivaldybė numato:* Šia veikla bus siekiama padidinti visuomenės pasitenkinimą savivaldybių viešojo valdymo institucijų teikiamomis paslaugomis ir asmenų aptarnavimu, savivaldybėse įgyvendinant paslaugų teikimo ir (ar) asmenų aptarnavimo kokybei gerinti skirtas priemones.

**Produkto vertinimo kriterijus:*** Mokymuose dalyvavusių darbuotojų skaičius.
 |

|  |
| --- |
| **Numatomas programos įgyvendinimo rezultatas:**Įgyvendinama programa numatoma modernizuoti ugdymo ir kultūros įstaigas, sporto bazes, plėsti socialinių paslaugų infrastruktūrą ir socialinio būsto fondą. Numatomi atlikti darbai didins viešųjų paslaugų kokybę ir prieinamumą, kurs patrauklią aplinką gyventi ir dirbti savivaldybėje. Rekreacijai, laisvalaikiui ir turizmui tinkamų vietovių viešosios infrastruktūros plėtra, bendruomeninės veiklos skatinimas sudarys prielaidas diversifikuoti savivaldybės gyventojų veiklą plėtojant tradicinius amatus bei skatins paslaugų ir aptarnavimo sektoriaus plėtrą. Inžinerinės ir susisiekimo infrastruktūros plėtra sudarys sąlygas gyventojams ir verslo subjektams gauti kokybiškas vandens tiekimo ir nuotekų tvarkymo paslaugas, didins eismo saugumą ir teritorijų pasiekiamumą, prisidės prie sumažėjusios aplinkos taršos. Teritorijų planavimo dokumentų rengimas užtikrins kryptingą savivaldybės teritorijos erdvinį vystymą, leis identifikuoti teritorijos naudojimo bei apsaugos principus. Savivaldybės darbuotojų kvalifikacijos kėlimo mokymai leis sustiprinti savivaldybės administracinius gebėjimus ir viešojo administravimo efektyvumą. |

|  |
| --- |
| **Galimi programos vykdymo ir finansavimo variantai:** Savivaldybės biudžetas, Valstybės biudžetas, ES lėšos, skolintos lėšos. |

|  |
| --- |
| **Veiksmai, numatyti Prienų rajono plėtros strateginiame plane, kurie susiję su vykdoma programa:****1 PRIORITETAS. PATRAUKLIOS VERSLUI IR TURIZMUI APLINKOS FORMAVIMAS****1.1. Tikslas. Skatinti rajono gyventojų verslumą bei vietos ekonomikos konkurencingumą**1.1.2. Uždavinys. Skatinti mokymo, informavimo paslaugų verslo sektoriaus atstovams plėtrą**1.2. Tikslas. Skatinti turizmo plėtrą Prienų rajone**1.2.1. Uždavinys. Kompleksiškai sutvarkyti paveldo objektus ir pritaikyti juos turizmui1.2.2. Uždavinys. Sutvarkyti viešąją infrastruktūrą ir pritaikyti turistų ir bendruomenės poreikiams1.2.3. Uždavinys. Sukurti turizmo informacinę sistemą ir stiprinti rajono identitetą1.2.4. Uždavinys. Konkurencingų turizmo produktų ir paslaugų kūrimas vystant viešojo ir privataus sektorių bendradarbiavimą**1.4. Tikslas. Užtikrinti darnų kaimo ir žemės, miškų ūkių vystymąsi**1.4.3. Uždavinys. Sukurti tinkamas sąlygas gyventi ir dirbti kaime**2 PRIORITETAS. IŠSILAVINUSIOS, SVEIKOS IR PAŽANGIOS BENDRUOMENĖS PLĖTRA****2.2. Tikslas. Kurti efektyvią švietimo sistemą bei sudaryti sąlygas vertingam jauno žmogaus gyvenimui ir saviraiškai Prienų rajone**2.2.1. Uždavinys. Gerinti švietimo paslaugų kokybę ir prieinamumą, skatinti „mokymąsi visą gyvenimą“2.2.2. Uždavinys. Plėtoti esamą jaunimo užimtumą ir sudaryti sąlygas reikštis naujoms jaunimo užimtumo iniciatyvoms**2.3. Tikslas. Užtikrinti efektyvų, kokybišką ir rajono gyventojų poreikius atitinkantį socialinių ir sveikatos priežiūros paslaugų teikimą**2.3.1. Uždavinys. Plėtoti esamas ir naujas socialines paslaugas prioritetą teikiant nestacionarioms socialinėms paslaugoms2.3.3. Uždavinys. Gerinti sveikatos priežiūros paslaugų kokybę ir didinti jų prieinamumą**2.5. Tikslas. Sudaryti sąlygas žmogaus kūrybinei raiškai ir visapusiškai asmenybės raidai, plėtoti kultūrinės veiklos pasirinkimo galimybes vietos gyventojams bei atvykstantiems svečiams ir turistams**2.5.1. Uždavinys. Plėtoti esamą kultūros sektoriaus situaciją ir sudaryti sąlygas naujoms kultūrinių veiklų iniciatyvoms reikštis2.5.2. Uždavinys. Gerinti kultūros paslaugų kokybę, atitinkančią gyventojų poreikius**3 PRIORITETAS. PATOGIOS IR ŠVARIOS APLINKOS UŽTIKRINIMAS****3.1. Tikslas. Užtikrinti patogų ir saugų susisiekimą rajone**3.1.1. Uždavinys. Plėtoti ir gerinti rajono susisiekimo infrastruktūrą**3.2. Tikslas. Gerinti aplinkos kokybę**3.2.1. Uždavinys. Modernizuoti ir plėsti geriamojo vandens tiekimo ir nuotekų tvarkymo infrastruktūrą2.3.2. Uždavinys. Užtikrinti efektyvią kraštovaizdžio apsaugą, didinti ekologinį teritorijų stabilumą |

|  |
| --- |
| **Susiję įstatymai ir kiti norminiai teisės aktai:** Lietuvos Respublikos vietos savivaldos įstatymas; Lietuvos Respublikos biudžeto sandaros įstatymas, Lietuvos Respublikos viešojo administravimo įstatymas; Lietuvos 2014–2020 metų Europos Sąjungos struktūrinės paramos panaudojimo strategija ir veiksmų programa; Lietuvos Respublikos Vyriausybės nutarimas „Dėl strateginio planavimo metodikos patvirtinimo“, Lietuvos Respublikos teritorijų planavimo įstatymas, Lietuvos Respublikos vandens tiekimo ir nuotekų tvarkymo įstatymas; 2011–2019 m. Prienų rajono strateginis plėtros planas ir kt. |